Lumikko

## Ulkonäkö

### Tunnistettavat piirteet

Housuissa valkoinen kädenjälki, harmaa turkkimyssy ja -huivi, ruskeavalkoisia turkkeja koristeina.

### Pituus

163 cm

Lumikko on yksi heimon uusimpia - ainakin virallisesti. Havaintoja taas tästä lapsekkaasta ja mykästä otuksesta on tehty vuosikymmenen ajalta. Mikä alkoi sattumanvaraisella kohtaamisella on vuosien varrella kasvanut ensin luottamukseksi ja lopulta uskollisuudeksi heimoa kohtaan.

Lumikon taustaa ei tunneta: mykkä lapsi ei nimeä pukahtanut, taikka ilmeistä päätellen edes halunnut tulla kutsutuksi vanhalla nimellään. Vuosikymmenen aikana hän on nähtävästi kypsynyt ulkoisesti, mutta käyttäytyy edelleen lapsenomaisesti: arkuudesta huolimatta hän tuijottaa avoimesti niin ihmisiä, eläimiä kuin esineitäkin, ja tökkii uteliaasti kaikkea, mikä hänen kiinnostuksensa herättää. Lisäksi hänessä on ilkikurisia piirteitä, vaikkei hän varsinainen keppostelija olekaan.

Lumikko on kuitenkin nopea oppimaan ja ilmeisen älykäs, ajoittain käyttäytyen hyvinkin kypsästi ja tietäväisesti. Hän selvästi ajattelee heimon parasta ja pyrkii tukemaan heitä kaikin keinoin osoittaen kiinnostusta parantajuuteen, missä mykkä mutta nopea oppija on parhaiten avuksi. Suomen jääneiden parantajien vanhin, Susiemo, on ottanut Lumikon huolehtivaisesti vastaan ja siirtää tälle eteenpäin tietämystään niin parantajana kuin kätilönäkin.

Lumikko kommunikoi ensisijaisesti elein, ilmein ja äänin, ja tarvittaessa maahan kuvioita raapustaen. Hän on etevä lukemaan muiden käytöstä ja on hiljaisuudestaan huolimatta yllättävän sosiaalinen: hän selvästi haluaa osallistua ja olla aktiivinen. Puhumattomuuden syy ei ole koskaan selvinnyt, mutta Lumikko ymmärtää kieltä hyvin eikä vaikuta susilapselta, joka ei olisi koskaan oppinut puhumaan.

### **Historia**

Taannoin heimon vielä asuessa Lapissa, ilmaantui Lumikko toisinaan hämärän turvin. Hän saattoi vaihtaa jotain, tarkkailla uteliaana, istuutua kutsuttaessa aterialle ja sitten taas kadota metsään vähin äänin. Mustarastas tunnisti hänet metsässä asustavaksi lapseksi, joka oli auttanut Mustarastaan takaisin heimoon tämän jäätyä muutaman vuoden takaisella matkallaan yksin. Nimetön vieras ei kuitenkaan osoittanut kiinnostusta liittyä heimoon: hän palasi aina metsään, vain palatakseen ennemmin tai myöhemmin. Myös Tunturihaukka noteerasi tämän läsnäolon, todeten "kas, Lumikko on tullut takaisin".

Kaikki muuttui Tuhkan lasten suunnattua kohti eteläisempää maata. Tyhjentyneen leirin löytäessään alkoi yksinäisyys ja hätääntyneisyys hiljalleen kalvamaan Lumikkoa. Hän ei enää kyennyt palaamaan aikaan ennen heimon kohtaamista, ja niinpä alkoi tämän vaellus etelään.

Kylmäksi jääneitä jälkiä seuraten, harharetkien kautta ja pitkän, vaikean talven jälkeen Lumikko saavutti Suomeen jääneet heimolaiset juuri ajoissa. Tällä kertaa hän tuli jäädäkseen: ensimmäiset päivät Lumikko oli alati valppaana, kuin odottaen heimolaisten katoavan hänen huomaamattaan tai jonkun käskevän häntä palaamaan metsään. Lumikko vihdoin ilmaisi halunsa liittyä heimoon, ja jostain syystä hänet initioitiin jo matkalla OldTowniin: nyt Lumikoksi nimetty seisoo heimon riveissä, uskollisesti valmiina puolustamaan uutta perhettään.

### **In English**

Lumikko is a mute healer of CoA. She joined only recently, but has been involved with them for a decade or so. Her main objective is to help her new family the best she can, which is mostly the reason why she has taken up first aid. She is a quiet but social observer, a bit childlike and very curious, but not reckless. She is an adult, but since she has grown up mostly in solitarity she does not act like her age.

The player herself gets satisfaction out of interacting with others as a mute character in different kinds of scenarios, and is not afraid of being thrown into surprising or weird situations.